জ্যাক ব্ল্যাক
থমাস জ্যাকব "জ্যাক" ব্ল্যাক (জন্ম ২৮ আগস্ট, ১৯৬৯) একজন আমেরিকান অভিনেতা, কৌতুক অভিনেতা এবং সঙ্গীতশিল্পী। অ্যানিমেটেড চলচ্চিত্রে কণ্ঠ প্রদান ছাড়াও তিনি পারিবারিক এবং কমেডি চলচ্চিত্রে ভূমিকার জন্য পরিচিত। তার পুরস্কারের মধ্যে রয়েছে একটি এমি পুরস্কার, একটি গ্র্যামি পুরস্কার, এবং তিনটি গোল্ডেন গ্লোব পুরস্কারের জন্য মনোনয়ন। ডেড ম্যান ওয়াকিং (১৯৯৫), দ্য ক্যাবল গাই (১৯৯৬), মার্স অ্যাটাকস! (১৯৯৬) এবং এনিমি অফ দ্য স্টেট (১৯৯৮) চলচ্চিত্রে সহায়ক ভূমিকায় অভিনয় করার পর, ব্ল্যাক মিউজিক্যাল ফিল্ম হাই ফিডেলিটি (২০০০) -এ অভিনয় করে জনপ্রিয়তা পান। এরপর শ্যালো হ্যাল (২০০১) এবং অরেঞ্জ কাউন্টি (২০০২) এর মতো চলচ্চিত্রগুলি তাকে আরও জনপ্রিয় করে তোলে। পরবর্তীতে তিনি স্কুল অফ রক (২০০৩)-এ তিনি প্রধান চরিত্রে অভিনয় করেন। এরপর থেকে তিনি কিং কং (২০০৫), দ্য হলিডে (২০০৬), নাচো লিব্রে (২০০৬), ট্রপিক থান্ডার (২০০৮), বার্নি (২০১১), গুজবাম্পস (২০১৬), জুমানজি: ওয়েলকাম টু দ্য জাঙ্গল (২০১৭), এর সিক্যুয়াল জুমানজি: দ্য নেক্সট লেভেল (২০১৯), এবং দ্য হাউস উইথ আ ক্লক ইন ইটস ওয়াল (২০১৮) এর মতো ছবিতে অভিনয় করেছেন।। এছাড়াও তিনি কুংফু পান্ডা ফ্র্যাঞ্চাইজি (২০০৮-বর্তমান) তে পো এবং দ্য সুপার মারিও ব্রোস মুভিতে (২০২৩) বাউজার চরিত্রে কণ্ঠ দিয়েছেন। ব্ল্যাক ১৯৯৪ সালে দীর্ঘদিনের বন্ধু কাইল গাসের সাথে টিন্যাইশ্যাস ডি ব্যান্ড গঠন করেন এবং তিনি ব্যান্ডটির প্রধান কণ্ঠশিল্পী। তারা ২০১৫ সালে " দ্য লাস্ট ইন লাইন " গানের এর জন্য সেরা মেটাল পারফরম্যান্স হিসেবে জন্য গ্র্যামি পুরস্কার জয়লাভ করেন। ২০১৮ সাল থেকে, ব্ল্যাক জাবলিনস্কি গেমস নামে একটি ইউটিউব চ্যানেল পরিচালনা করছেন।